Waray-Waray News: PGMA nagpirma san Executive Order paglunsar sin job generation visa
ni Ailene N. Diaz
Manila (18 November) -- Si Presidente Glopria Macapagal-Arroyo nagpirma kahapon sin executive order nga makakagtuyang sin mga taga langyaw pag istar sa Pilipinas sin waray gintatagad nga panahon basta la sira pakaghatag trabaho o makapangimpleyo sin bisan la napulo nga mga Pinoy.
Nagpirma an Presidente sin Executive Order Numero 758 durante san halipot nga programa nga ginhimo sa aga sa Malakanyang Rizal Hall nga gin atenderan nira Immigration Commissioner Marcelino Libanan, Trade and Industry Secretary Peter Favila, Justice Secretary Raul gonzales, Special Envoy Francis Chua, ngan Shameem Quarashi, chairman san Philippine Association of Multi-National Council Regional Headquarters, Inc.
Si Libanana nga nagpasalamat kan Presidente san pagpirma san executive order nagsugad nga an pitad san Presidente in tayming kay an paglunsar san job-generation visa in makakabulig san negatibo nga epekto san natatabo yana nga pag ubos san ekonomiya san Pilipinas.
An Executive Order Numero 758 in yaun epekto sa balaud, ginpahamtang nga giya para san paghatag san special visa ngadto san diri migrante para makag aghat pangimpleyo.
Sugad ni Libanan an taga langyaw nga mag eempleyo napulo nga Pinoy in kinahanglan magpuhunan sin 200 milyones ka pesos kay an pakag empleyo sin sayo manginginahanglan sin 10 milyones ka pesos. Sayo ini nga aktibo nga pamuhunan kay an taga langyaw nga negosyante mabayag kada bulan san sweldo san kanya empleyado.
Sa ilarum sini ng giya, an Bureau of Immigration in magpapahamtang sin Special Visa for Employment Generation (SVEG) ngadto sin sayo nga taga langyaw nga yaun nakikit-an ngan sustenably nga negosyo nga nakakag empleyo sin bisan la napulo nga Filipino.
Si Presidente Arroyo naghatag deriktiba sa Bureau of Immigration nga padayon i monitor an pagpasunod san nagtatagyaun visa san SVEG, ngan gin otorisar an commissioner nga kuhaun an visa sadton mahibaruan nga nag bayolar san mga kondisyones san visa. (PIA-Northern Samar) [top]
war_Latn kac_Latn ceb_Latn war_Latn war_Latn war_Latn war_Latn war_Latn war_Latn